JayJayThrowThrow/commonwealth-wiki-mix huggingface dataset:
చీపురుపల్లి

చీపురుపల్లి, ఆంధ్రప్రదేశ్ రాష్ట్రంలోని విజయనగరం జిల్లా, చీపురపల్లి మండలానికి చెందిన జనగణన పట్టణం.
గణాంకాలు

చీపురుపల్లి ఆంధ్రప్రదేశ్ లోని విజయనగరం జిల్లాలోని ఒక జనగణన పట్టణం. 2011 భారత జనాభా లెక్కలు ప్రకారం చీపురుపల్లి పట్టణ జనాభా మొత్తం 14,847, ఇందులో పురుషులు 6,878 కాగా, 7,969 మంది మహిళలు ఉన్నారు.పట్టణ పరిధిలో 0-6 సంవత్సరాల వయస్సు గల పిల్లల జనాభా 1399, ఇది మొత్తం జనాభాలో 9.42%గా ఉంది. చీపురుపల్లి పట్టణ పరిధలోని స్త్రీల లింగ నిష్పత్తి, రాష్ట్ర సగటు 993 తో పోలిస్తే 1159గా ఉంది. పిల్లల లింగ నిష్పత్తి ఆంధ్రప్రదేశ్ రాష్ట్ర సగటు 939 తో పోలిస్తే 916 గా ఉంది. రాష్ట్ర సగటు అక్షరాస్యత 67.02% పోలిస్తే అక్షరాస్యత 74.41%గా ఉంది. పురుషుల అక్షరాస్యత 80.77% ఉండగా, స్త్రీల అక్షరాస్యత 69.05 %గా ఉందిపట్టణ పరిధిలో 3,544 ఇళ్లకు పైగా పరిపాలన ఉంది, వీటికి నీరు, మురుగునీరు వంటి ప్రాథమిక సదుపాయాలను స్థానిక స్వపరిపాలన సంస్థ అందిస్తుంది. ఇది సెన్సస్ టౌన్ పరిధిలోని రహదారులను నిర్మించడానికి, దాని పరిధిలో ఉన్న ఆస్తులపై పన్ను విధించడానికి అధికారం ఉంది.
గ్రామ విశేషాలు

శ్రీ కనకమహాలక్ష్మీ అమ్మవారి జాతర మహోత్సవం ప్రతి సంవత్సరం మూడు రోజులపాటు నిర్వహించబడింది. ఆలయకమిటీ ఛైర్మన్ జి.వాసుదేవరావు అమ్మవారికి తొలిపూజ జరిపి జాతరను ప్రారంభిస్తాడు. ఈ జాతర సందర్భంగా అమ్మవారిని దర్శించుకునేందుకు అధిక సంఖ్యలో భక్తులు ప్రభలు కట్టుకుని మేళతాళాలతో ఆలయాన్ని దర్శిస్తారు
శాసనసభ నియోజకవర్గం

* పూర్తి వ్యాసం చీపురుపల్లి శాసనసభా నియోజకవర్గంలో చూడండి.
* చీపురుపల్లి ఆంధ్రప్రదేశ్ శాసనసభలో ఒక నియోజకవర్గం. 2007-08 పునర్వ్యవస్థీకరణ తరువాత మెరకముడిదాం, గరివిడి, చీపురుపల్లి, గుర్ల మండలాలు ఇందులో చేర్చబడ్డాయి.
కనకమహాలక్ష్మి జాతర

చీపురుపల్లి కనకమహాలక్ష్మి అమ్మవారి జాతర మహా శివరాత్రి అనంతరం మొదటి ఆదివారం ప్రారంభమై మూడు రోజులపాటు కన్నుల పండువగా సాగుతుంది.
మూలాలు
వెలుపలి లంకెలు

వర్గం:జనగణన పట్టణాలు
వర్గం:విజయనగరం జిల్లా
వర్గం:రెవెన్యూ గ్రామాలు కాని మండల కేంద్రాలు
వర్గం:విజయనగరం జిల్లా జనగణన పట్టణాలు
వర్గం:విచిత్ర పేర్లుతో ఉన్న గ్రామాలు
నెల్లిమర్ల

నెల్లిమర్ల, ఆంధ్రప్రదేశ్ రాష్ట్రం, విజయనగరం జిల్లా, నెల్లిమర్ల మండలానికి చెందిన పట్టణం, మండల కేంద్రం.
భౌగోళికం

నెల్లిమర్ల పట్టణం చంపావతి నది వడ్డున ఉంది. దీని భౌగోళిక స్థానం . సముద్ర మట్టం నుండి ఎత్తు 190 మీటర్లు (626 అడుగులు). జిల్లా కేంద్రం విజయనగరం నుండి ఈశాన్యంగా 10 కి.మీ దూరంలో ఉంది.
గణాంకాలు

2011 భారత జనాభా లెక్కలు ప్రకారం నెల్లిమర్ల పట్టణ జనాభా మొత్తం 20,498, ఇందులో 9,677 మంది పురుషులు కాగా, 10,821 మంది మహిళలు. 0-6 సంవత్సరాల వయస్సు గల పిల్లల జనాభా 1795, ఇది నెల్లిమర్ల సెన్సస్ టౌన్ మొత్తం జనాభాలో 8.76 %గా ఉంది. స్త్రీల లింగ నిష్పత్తి రాష్ట్ర సగటు 993 కి 1118 గా ఉంది. అంతేకాకుండా నెల్లిమర్లలో పిల్లల లింగ నిష్పత్తి ఆంధ్రప్రదేశ్ రాష్ట్ర సగటు 939 తో పోలిస్తే 953 గా ఉంది. నెల్లిమర్ల పట్టణ అక్షరాస్యత రేటు రాష్ట్ర సగటు 67.02% కంటే 72.66% ఎక్కువ. నెల్లిమర్లలో పురుషుల అక్షరాస్యత 79.53% కాగా, స్త్రీల అక్షరాస్యత 66.61 %గా ఉంది. నెల్లిమర్ల సెన్సస్ టౌన్‌లో 4,994 ఇళ్లున్నాయి.

2001 జనాభా లెక్కల ప్రకారం నెల్లిమర్ల పట్టణ జనాభా 19,352. ఇందులో పురుషుల సంఖ్య 48% ఉండగా, స్త్రీల సంఖ్య 52% ఉంది. పట్టణ అక్షరాస్యత 62% ఉంది. దేశపు సగటు అక్షరాస్యత 59.5% కంటే ఇది మెరుగు. పురుషుల అక్షరాస్యత 70%, స్త్రీల అక్షరాస్యత 54%. మొత్తం జనాభాలో 8% వరకు ఆరు సంవత్సరాలలోపు బాలబాలికలు ఉన్నారు.
పరిపాలన

నెల్లిమర్ల నగరపంచాయితీ పట్టణ పరిపాలన నిర్వహిస్తుంది.
రవాణా సౌకర్యాలు

విజయనగరం - పాలకొండ రహదారిపై నెల్లిమర్ల వుంది.
విద్యా సౌకర్యాలు

* సి.కె.ఎమ్.జి కాలేజి
* మహారాజా వైద్య విద్యా సంస్థ: 2003లో స్థాపించబడింది.
పరిశ్రమలు

నెల్లిమర్ల జూట్‌మిల్లు రాష్ట్రంలో పెద్దదైన జనపనార పరిశ్రమలలో ఒకటి.
ఇతర విశేషాలు

* చంపావతి నది వడ్డున ఒక క్రీడా మైదానం ఉంది.
* నెల్లిమర్ల సమీంలోని మొయిద గ్రామం ఇదివరకు పెన్మత్స జమీందారుల పాలనలో ఉండేది. ఇక్కడినుండి పెన్మత్స సాంబశివరాజు పలుమార్లు అసెంబ్లీకి ఎన్నికయ్యారు.
* ఈ మండలంలో జరజపూపేట గ్రామం అనేది నెల్లిమర్ల మున్సిపల్లో ఒక భాగం
ఇవి కూడా చూడండి

*నెల్లిమర్ల శాసనసభ నియోజకవర్గం
మూలాలు
వెలుపలి లంకెలు

వర్గం:విజయనగరం జిల్లా పట్టణాలు
భోగాపురం మండలం

భోగాపురం, ఆంధ్రప్రదేశ్ రాష్ట్రం లోని విజయనగరం జిల్లాకు చెందిన మండలం.

మండలం కోడ్: 4840.ఈ మండలంలో రెండు నిర్జన గ్రామాలుతో కలుపుకుని 22 రెవెన్యూ గ్రామాలు ఉన్నాయి.
శాసనసభ నియోజకవర్గం

* పూర్తి వ్యాసం భోగాపురం శాసనసభా నియోజకవర్గంలో చూడండి.
* భోగాపురం ఆంధ్ర ప్రదేశ్ శాసనసభలో ఒక నియోజకవర్గం. 2007-08 పునర్వ్యవస్థీకరణ తరువాత నెల్లిమర్ల, పూసపాటిరేగ, డెంకాడ, భోగాపురం మండలాలు ఇందులో చేర్చబడ్డాయి.
గణాంకాలు

2011 భారత జనగణన గణాంకాల ప్రకారం జనాభా మొత్తం - మొత్తం 54,891 - పురుషులు 27,403 - స్త్రీలు 27,488
మండలంలోని గ్రామాలు
రెవెన్యూ గ్రామాలు

# భోగాపురం
# నందిగం
# సుబ్బన్నపేట
# కొంగవానిపాలెం
# ముంజేరు
# జగ్గయ్యపేట
# చాకివలస
# గుడెపువలస
# అమతం రావివలస
# సవరవిల్లి
# పోలిపల్లి
# రాజాపులోవ
# చెరకుపల్లి
# గుడివాడ
# రావాడ
# బసవపాలెం
# కవులవాడ
# కంచేరు
# కంచేరుపాలెం

గమనిక:నిర్జన గ్రామాలను పరిగణించలేదు
మూలాలు


వెలుపలి లంకెలు
విజయనగరం మండలం

విజయనగరం మండలం, ఆంధ్రప్రదేశ్ రాష్ట్రంలోని విజయనగరం జిల్లాకు చెందిన మండలం.మండలం కోడ్: 4836. ఈ మండలంలో ఒక నిర్జన గ్రామంతో కలుపుకుని 15 రెవెన్యూ గ్రామాలు ఉన్నాయి.
మండలంలోని పట్టణాలు

* విజయనగరం (నగరపాలక సంస్థ)
గణాంకాలు

2011 భారత జనగణన గణాంకాల ప్రకారం జనాభా మొత్తం - మొత్తం 2,83,550 - పురుషులు 1,39,900 - స్త్రీలు 1,43,650
మండలంలోని గ్రామాలు
రెవెన్యూ గ్రామాలు

# మలిచెర్ల (జనగణన పట్టణం)
# కనపాక (జనగణన పట్టణం)
#గుంకలాం
#ద్వారపూడి
#కొండకరకం
#వేణుగోపాలపురం
#సిరియాలపేట
#రాకోడు
# పినవెమలి
#కోరుకొండ
#సరిక
#జగన్నాధపురం @ జొన్నవలస
#దుప్పాడ
# చెలువూరు
#ధర్మపురి
# జమ్ము నారాయణపురం
గమనిక:నిర్జన గ్రామాలను పరిగణించలేదు
రెవెన్యూయేతర గ్రామాలు

#గాజులరేగ
#కుకలమెట్ట లక్ష్మీపురం
ఇవి కూడా చూడండి

* విజయనగరం జమీందారీ
మూలాలు
వెలుపలి లంకెలు
కొత్తవలస

కొత్తవలస, ఆంధ్రప్రదేశ్ రాష్ట్రంలోని విజయనగరం జిల్లా, కొత్తవలస మండలంలోని గ్రామం, జనగణన పట్టణం. ఇది పాలనా పరంగా విజయనగరం జిల్లాలోని కొత్తవలస మండలానికి చెందిన గ్రామమైనా దాదాపు విశాఖపట్నంలో కలిసిపోయింది. విశాఖపట్నం నుంచి అరకు వెళ్లే మార్గంలో విశాఖపట్నానికి 27 కి.మీ. దూరంలో, విజయనగరానికి 38 కిలోమీటర్ల దూరంలో ఉంది.
విశేషాలు

కొత్తవలస చుట్టూ కొండలు ఉన్నాయి. కనుచూపు మేరలో తూర్పు కనుమలు కనపడుతూ ఉంటాయి. కొత్తవలస మామిడి, జీడి తోటలు, ఎర్రమట్టికి ప్రసిద్ధి. ఇక్కడి నుండి ప్రతీ సంవత్సరం కోల్‌కతాకుకు మామిడి కాయలు ఎగుమతి చేస్తారు. ఎర్రమట్టిని ఉపయోగించి బంగళా పెంకులు తయారు చేసి ప్రక్కనున్న ఒడిషా రాష్ట్రానికి ఎగుమతి చేస్తారు. ఇక్కడ దాదాపు 30 పెంకుల మిల్లులు ఉన్నాయి.
thumb|222x222px|కొత్తవలసలో ఒక టైల్స్ పరిశ్రమ
గణాంకాలు

కొత్తవలస ఆంధ్ర ప్రదేశ్ లోని విజయనగరం జిల్లాలోని ఒక జనగణన పట్టణం. 2011 భారత జనాభా లెక్కలు విడుదల చేసిన నివేదిక ప్రకారం కొత్తవలస జనగణన జనాభా మొత్తం 14,321, ఇందులో 7,015 మంది పురుషులు కాగా, 7,306 మంది మహిళలు ఉన్నారు. పట్టణ జనాభా మొత్తంలో 0-6 సంవత్సరాల వయస్సు గల పిల్లల జనాభా 1393 మంది ఉన్నారు.ఇది కొత్తవలస పట్టణ మొత్తం జనాభాలో 9.73 %గా ఉంది. స్త్రీల లింగ నిష్పత్తి రాష్ట్ర సగటు లింగ నిష్పత్తితో 993తో పోల్చగా కొత్తవలస పట్టణ లింగనిష్పత్తి 1041 గా ఉంది. అంతేకాకుండా రాష్ట్ర సగటు 939 తో పోలిస్తే పిల్లల లింగ నిష్పత్తి 984 గా ఉంది.అక్షరాస్యత రేటు రాష్ట్ర సగటు 67.02 % కంటే 80.47% ఎక్కువ. పురుషుల అక్షరాస్యత దాదాపు 87.14% కాగా, మహిళల అక్షరాస్యత 74.10 %గా ఉంది.కొత్తవలస పట్టణ పరిధిలో మొత్తం 3,628 ఇళ్లకు పైగా పరిపాలనను కలిగి ఉంది.వీటికి నీటి సరఫరా, మురుగునీరు పారుదల వంటి ప్రాథమిక సౌకర్యాలను అందిస్తుంది. సెన్సస్ టౌన్ పరిధిలో రహదారులను నిర్మించడానికి, దాని పరిధిలో ఉన్న ఆస్తులపై పన్ను విధించడానికి అధికారం ఉంది.
మూలాలు
వెలుపలి లంకెలు

వర్గం:జనగణన పట్టణాలు
వర్గం:విజయనగరం జిల్లా
వర్గం:రెవెన్యూ గ్రామాలు కాని మండల కేంద్రాలు
వర్గం:విజయనగరం జిల్లా జనగణన పట్టణాలు
జనగామ

జనగాం, తెలంగాణ రాష్ట్రం, జనగామ జిల్లా, జనగామ మండలానికి చెందిన పట్టణం. 2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది. ఇది ఇంతకుముందు రెవెన్యూ డివిజన్ కేంద్రంగా వరంగల్ జిల్లాలో ఉండేది. ఇది హైదరాబాదు నుండి వరంగల్ వెళ్ళే 202 జాతీయ రహదారిపై ఉంది. హైదరాబాద్ నుండి జనగామ జిల్లాకు 89 కిలోమీటర్ల దూరం.
రవాణా వ్యవస్థ

జనగాంలో రాష్ట్ర ప్రభుత్వం ఏర్పాటు చేసిన ఒక బస్టాండ్ ఉంది. ఈ బస్టాండ్ నుండి చుట్టుపక్కల గ్రామాలకు, హైదరాబాద్, హన్మకొండ, సిద్ధిపేట, సూర్యాపేట, చుట్టూ పక్కల ఉన్న 13 మండలాలకు బస్ సౌకర్యం ఉంది. జనగామ రైల్వేస్టేషన్ హైదరాబాద్ - కాజీపేట మధ్యలో ఉంది. ఇక్కడి నుండి దేశంలోని ఇతర పట్టణాలకు వెళ్ళే సౌకర్యం ఉంది.
గణాంకాలు

2011 భారత జనాభా గణాంకాల ప్రకారం జనాభా - మొత్తం 92,446 - పురుషులు 46,807 - స్త్రీలు 45,639
మండలం లోని పట్టణాలు

*జనగాం
కలక్టరేట్ భవన ప్రారంభం

2022, ఫిబ్రవరి 11న తెలంగాణ రాష్ట్ర ముఖ్యమంత్రి కేసీఆర్ కలెక్టరేట్‌ నూతన భవన సముదాయాన్ని (సమీకృత జిల్లా కార్యాలయాల సముదాయం) ప్రారంభించాడు.

25 ఎకరాల విస్తీర్ణంలో 32 కోట్ల రూపాయలతో మూడంతస్తుల్లో 34 జిల్లాస్థాయి శాఖల అధికారులు ఉండేలా సమీకృత జిల్లా కార్యాలయాల సముదాయం నిర్మించబడింది.

ఏడు ఎకరాల గ్రీనరీతోవున్న ఈ ప్రాంగణం, సమీకృత జిల్లా కార్యాలయాల సముదాయాల్లో రాష్ట్రంలోనే అతిపెద్దది.

జిల్లా క‌లెక్ట‌రేట్ ప్రారంభోత్స‌వ కార్యక్ర‌మంలో మంత్రులు స‌త్య‌వ‌తి రాథోడ్‌, ఎర్ర‌బెల్లి ద‌యాక‌ర్ రావు, వేముల ప్ర‌శాంత్ రెడ్డి, భువ‌న‌గిరి ఎంపీ కోమ‌టిరెడ్డి వెంక‌ట్ రెడ్డితో పాటు ఉమ్మ‌డి వ‌రంగ‌ల్ జిల్లాకు చెందిన ఎమ్మెల్యేలు, ఎమ్మెల్సీలు, ప్రజా ప్రతినిధులు పాల్గొన్నారు.
ప్రభుత్వ వైద్య కళాశాల

జనగాం పట్టణంలో తెలంగాణ ప్రభుత్వం 2023లో జనగాం ప్రభుత్వ వైద్య కళాశాలను ఏర్పాటు చేసింది. 2023 సెస్టెంబరు 15న ప్రగతి భవన్ వేదికగా ఆన్‌లైన్ ద్వారా ఒకేసారి 9 వైద్య కళాశాలల ఎంబిబిఎస్ మొదటి సంవత్సరం తరగతులను ముఖ్యమంత్రి కల్వకుంట్ల చంద్రశేఖర్ రావు ప్రారంభించాడు.
ఇవి కూడా చూడండి

* జనగాం రైల్వేస్టేషను
మూలాలు


వెలుపలి లింకులు
లింగాల ఘన్‌‌పూర్ మండలం (జనగామ జిల్లా)

లింగాల ఘన్‌‌పూర్‌ మండలం, తెలంగాణ రాష్ట్రం, జనగామ జిల్లాకు చెందిన మండలం.

ఇది సమీప పట్టణమైన జనగామ నుండి 9 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం జనగాం రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 14 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం లింగాలఘన్‌‌పూర్
గణాంకాలు

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 187 చ.కి.మీ. కాగా, జనాభా 38,340. జనాభాలో పురుషులు 19,080 కాగా, స్త్రీల సంఖ్య 19,260. మండలంలో 9,655 గృహాలున్నాయి.
మండలం లోని గ్రామాలు
రెవెన్యూ గ్రామాలు

# కల్లెం
# నాగారం
# నెల్లుట్ల
# వడ్డిచర్ల
# కుందారం
# చీటూరు
# కొత్తపల్లి
#లింగాలఘన్‌పూర్
# సిరిపురం
# జీడికల్
# గుమ్మదవెల్లి
# వనపర్తి
# న్యాలపోగుల

గమనిక:నిర్జన గ్రామం ఒకటి పరిగణనలోకి తీసుకోలేదు
మూలాలు


వెలుపలి లింకులు
స్టేషన్ ఘన్‌పూర్ మండలం

స్టేషన్‌ ఘన్‌పూర్‌ మండలం, తెలంగాణ రాష్ట్రంలోని జనగామ జిల్లాకు చెందిన మండలం.
2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం స్టేషన్ ఘన్‌పూర్ రెవెన్యూ డివిజనులో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది.ఈ మండలంలో 13 రెవెన్యూ గ్రామాలు ఉన్నాయి. మండల కేంద్రం స్టేషన్ ఘన్‌పూర్
మండల జనాభా

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం జనాభా - మొత్తం 92,302 - పురుషులు 46,330 - స్త్రీలు 45,973.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 174 చ.కి.మీ. కాగా, జనాభా 54,176. జనాభాలో పురుషులు 27,308 కాగా, స్త్రీల సంఖ్య 26,868. మండలంలో 13,401 గృహాలున్నాయి.
మండలం లోని పట్టణాలు

*శివునిపల్లి -(సిటి)
* తాటికొండ -(సిటి)
మండలం లోని గ్రామాలు
రెవెన్యూ గ్రామాలు

# పామ్నూర్
# కొత్తపల్లి
# మిడికొండ
# రాఘవాపూర్
# చాగల్
# నమిలగొండ
# విశ్వనాథ్‌పూర్
# తానేదార్‌పల్లి
# ఇప్పగూడెం
# సముద్రాల
#ఘన్‌పూర్‌
# శివునిపల్లి
# తాటికొండ
మూలాలు


వెలుపలి లింకులు
హసన్‌పర్తి

హసన్‌పర్తి, తెలంగాణ రాష్ట్రంలోని హన్మకొండ జిల్లా, హసన్‌పర్తి మండలం లోని గ్రామం.
హసన్‌పర్తి, వరంగల్ కు సుమారు 15కి.మీ దూరంలో ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ పట్టణ జిల్లా లోకి చేర్చారు. ఆ తరువాత 2021 లో, వరంగల్ పట్టణ జిల్లా స్థానంలో హనుమకొండ జిల్లాను ఏర్పాటు చేసినపుడు ఈ గ్రామం, మండలంతో పాటు కొత్త జిల్లాలో భాగమైంది. ఇది హనుమకొండ నుండి కేవలం 10 కిలోమీటర్ల దూరంలో ఉంది. ఇక్కడి బస్ స్టాప్ నుండి ఎల్లాపూర్ రైల్వే స్టేషను 2 కి.మీ దూరంలో ఉంది.
విద్యా సౌకర్యాలు

ఇక్కడ ప్రముఖ పాఠశాలలు, కళాశాలలు ఉన్నాయి. ఐదు ఇంజనీరింగ్ కళాశాలలు, నాలుగు ఫార్మసీ కళాశాలలు ఉన్నాయి. అందులో ఉత్తమ కాకతీయ ఇన్స్టిట్యూట్ ఆఫ్ టెక్నాలజీ అండ్ సైన్స్ (కిట్స్) ఇంజనీరింగ్ కళాశాల ఒకటి. రాష్ట్ర వ్యాప్తంగా ఉత్తమ ర్యాంకులు సాధించిన మూడు కార్పొరేట్ రెసిడెన్షియల్ పాఠశాలలు ఉన్నాయి. ఇక్కడ రాష్ట్ర వ్యాప్తంగా ప్రసిద్ధిగాంచిన స్పార్క్రిల్ అంతర్జాతీయ పాఠశాల ప్రధాన కార్యాలయం ఉంది.ఈ గ్రామములో 60 సంవత్సరంల క్రిందట స్థాపించిన జిల్లా పరిషత్ ఉన్నత పాఠశాలఉంది. ఇంకా సుజాత, పోతన, మహాత్మాగాంధీ, St.మేరీస్ హైటెక్ ఇంటర్నేషనల్ స్కూల్స్ ఉన్నాయి. ప్రతిష్ఠాత్మకమైన ప్రభుత్వ బాలికల రెసిడెన్సియల్ కళాశాల ఉంది.
శిక్షణా సంస్థలు

ఈ గ్రామములో సంస్కృతి విహార్ లో జిల్లా గ్రామీణాభివృద్ధి సంస్థ ఆధ్వర్యంలో టెక్నాలజీ అండ్ ట్రైనింగ్ డెవలప్మెంట్ సెంటర్, జిల్లా శిక్షణా సంస్టలు ఉన్నాయి.
విశేషాలు

*హసన్‌పర్తి గ్రామములో ఆర్య సమాజ్ చాలా ప్రసిద్ధి చెందింది. గత 40 సంవత్సరాలుగా గ్రామంలో యోగ, యజ్ఞాలు, దేశభక్తి, వంటి అనేక విలువైన విషయాల గురించి అవగాహన కల్పిస్తున్నారు.
* ప్రతి సంవత్సరం, హోలీ పండుగ రోజు హసన్‌పర్తి ఎర్రగట్టు జాతరకు అనేక గ్రామాల నుండి ప్రజలు హాజరవుతారు.
* శకుంతల సినిమా థియటర్ ఉంది.
మూలాలు


వెలుపలి లింకులు
తొర్రూర్

తొర్రూర్, తెలంగాణ రాష్ట్రం, మహబూబాబాద్ జిల్లా, తొర్రూరు మండలానికి చెందిన గ్రామం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది. 2016-2018లో ఇదే తొర్రూరు గ్రామం మున్సిపాలిటి గాను, డివిజన్ కేంద్రం గాను ఇప్పుడు అయింది.అంతకు ముందు ఇది మేజర్ గ్రామ పంచాయతీ. తొర్రూరు మండలానికి కేంద్రం.
వరంగల్ జిల్లా నుండి మహబూబాబాద్ జిల్లాకు మార్పు.

లోగడ తొర్రూర్ గ్రామం/మండలం వరంగల్ జిల్లా,మహబూబాబాద్ రెవెన్యూ డివిజను పరిధిలో ఉంది అంతకుముందు మేజర్ గ్రామ పంచాయతీ 2016-2018లో ఇదే తొర్రూరు గ్రామాన్ని మున్సిపాలిటి గాను డివిజన్ కేంద్రం గాను ఇప్పుడు అయింది.2014 లో తెలంగాణ ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా తొర్రూరు మండలాన్ని (1+21) ఇరవైరెండు గ్రామాలుతో కొత్తగా ఏర్పాటైన మహబూబాబాద్ జిల్లా,అదే రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
గ్రామనామ వివరణ

తొర్రూరు అన్న పేరు బాగా ప్రాచీనమైందని పరిశోధకులు తేల్చారు. కొత్తరాతియుగం, బృహత్‌శిలా యుగానికి చెందిన ప్రాక్తన చారిత్రిక దశ నాటి పేరుగా గుర్తించారు. కొత్త రాతియుగంలో పశుపాలన, వ్యవసాయం విస్తృతిపొంది, రాగి, ఇనుం వాడకం, లోహపరిశ్రమ అవతరించింది. ఈ అంశాలను సూచిస్తూ ఏర్పడిన గ్రామనామాల్లో తొర్రూరు ఒకటి. ఆ యుగంలో కొత్తగా ప్రారంభమైన పశుపాలన విషయాలను సూచిస్తూ పశుసంబంధమైన పేరుతో ఈ గ్రామం ఏర్పడింది. మరొక వాదన కూడా ఉంది. దొర అంటే తెలంగాణ ప్రాంతంలో భూములు ఎక్కువ వందల ఎకరాల్లో ఉన్న వారు. ఈ గ్రామంలో ఒక దొర ఉండే వారు అతని పేరు మీద దొరవారి ఊరు చుట్టూ ఉన్న గ్రామాల్లో వారు పిలిచేవారూ దొరూరు కాలగమనంలో తొర్రూరు అయింది. రంద్రపురి అనే మరో పేరు కూడా ఉంది ఈ ఊరు మద్య ఒక్క గొయ్యి అంటే రంద్రం తొర్ర ఒక్కటే అర్ధం సూచిస్తాయి. అలాంటి తొర్ర ఒకటి ఊరు మద్యలో పెద్దది ఉండడంతో రంద్రపురి అని దొరూరు కలిపి కాలగమనంలో తొర్రూరు అయిందని చెపుతారు.
విద్యా సౌకర్యాలు

alt=ప్రభుత్వ డిగ్రీ కళాశాల, తొర్రూర్|thumb|ప్రభుత్వ డిగ్రీ కళాశాల, తొర్రూర్
ఇక్కడ ఒక ప్రాథమిక పాఠశాల, ఒక ఉన్నత పాఠశాల, ప్రభుత్వ డిగ్రీ కళాశాల ఉన్నాయి.
జాతీయ జెండా

thumb|267x267px|తొర్రూర్ జిల్లా పరిషత్ స్కూల్ ఆవరణలో అతిపెద్ద 100 అడుగుల జాతీయ జెండా
తొర్రూర్ జిల్లా పరిషత్ స్కూల్ ఆవరణ ఏర్పాటుచేసిన తెలంగాణ రాష్ట్రంలోనే రెండో అతిపెద్ద 100 అడుగుల జాతీయ జెండాను 2022 ఆగస్టు 29న పంచాయతీ రాజ్‌ శాఖ మంత్రి ఎర్రబెల్లి దయాకర్ రావు ఆవిష్కరించాడు. ఈ కార్యక్రమంలో మాజీ ఎమ్మెల్సీ విద్యావేత్త చుక్కా రామయ్య, జిల్లా కలెక్టర్‌ శశాంక, ఎస్పీ శరత్‌ చంద్ర పవార్‌ పాల్గొన్నారు. 20 లక్షల రూపాయలతో 20 అడుగుల ఎత్తు, 30 అడుగుల వెడల్పుతో ఈ జాతీయ జెండా ఏర్పాటుచేయబడింది. 12 లక్షల రూపాయలతో వంద అడుగుల ఎత్తు ఉన్న ఇనుప స్తంభాన్ని గుజరాత్‌ నుండి తెప్పించారు.
పార్కులు

* యతిరాజారావు పార్కు: తెలంగాణకు చెందిన సీనియర్ రాజకీయనాయకుడు, మాజీ మంత్రి నెమురుగోమ్ముల యెతిరాజారావు పేరుమీద ఈ యతిరాజారావు పార్కు ఏర్పాటుచేయబడింది.
చిత్ర మాలిక


దస్త్రం:Bhadrakali Temple Thorrur.jpg|భద్రకాళి ఆలయం, తొర్రూర్
దస్త్రం:Sri venu gopala Swami Temple Thorrur.jpg|శ్రీ వేణుగోపాల స్వామి ఆలయం, తొర్రూరు
దస్త్రం:Integrated Social Welfare Hostel for Boys Thorrur.jpg|ఇంటిగ్రేటెడ్ సోషల్ వెల్ఫేర్ హాస్టల్ (బాలుర), తొర్రూర్
దస్త్రం:Sri Panchamukha Nagendra swamy Temple Thorrur.jpg|శ్రీ పంచముఖ నాగేంద్ర స్వామి దేవాలయం, తొర్రూరు
దస్త్రం:Pattana Prakruthi vanam Thorrur.jpg|పట్టణ ప్రకృతి వనం తొర్రూరు

మూలాలు
వెలుపలి లింకులు
నర్సింహులపేట మండలం

నర్సింహులపేట మండలం, తెలంగాణ రాష్ట్రంలోని నూతనంగా ఏర్పాటైన మహబూబాబాద్ జిల్లాకు చెందిన మండలం.

ఇది సమీప పట్టణమైన ఖమ్మం నుండి 24 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లాలో ఉండేది. ప్రస్తుతం ఈ మండలం తొర్రూరు రెవెన్యూ డివిజనులో భాగం. పునర్వ్యవస్థీకరణకు ముందు ఇది మహబూబాబాదు డివిజనులో ఉండేది.ఈ మండలంలో 9 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం నర్సింహులపేట
గణాంకాలు

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 58,704 - పురుషులు 29,690 - స్త్రీలు 29,014. పిన్ కోడ్: 506318.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 100 చ.కి.మీ. కాగా, జనాభా 28,819. జనాభాలో పురుషులు 14,628 కాగా, స్త్రీల సంఖ్య 14,191. మండలంలో 7,320 గృహాలున్నాయి.
వరంగల్ జిల్లా నుండి మహబూబాబాద్ జిల్లాకు మార్పు.

లోగడ నర్సింహులపేట గ్రామం/మండలం వరంగల్ జిల్లా, మహబూబాబాద్ రెవెన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా నర్శింహులుపేట మండలాన్ని (1+8) తొమ్మిది గ్రామాలుతో కొత్తగా ఏర్పాటైన మహబూబాబాద్ జిల్లా,కొత్తగా ఏర్పడిన తొర్రూర్ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
మండలం లోని గ్రామాలు
రెవెన్యూ గ్రామాలు

# వంతదూపుల
#నర్సింహులపేట
# కొమ్ములవంచ
# జయపురం
# బొజ్జన్నపేట్
# కౌసల్యాదేవిపల్లి
# ముంగిమడుగు
# పెద్దనాగారం
# రామన్నగూడెం

గమనిక:నిర్జన గ్రామం ఒకటి పరిగణనలోకి తీసుకొనబడలేదు
మూలాలు


బయటి లింకులు
నర్సంపేట మండలం

నర్సంపేట మండలం, తెలంగాణ రాష్ట్రంలోని వరంగల్ జిల్లాకు చెందిన మండలం . 2011 భారత జనగణన గణాంకాల ప్రకారం మొత్తం జనాభా 67,239 వారిలో పురుషులు 33,898, స్త్రీలు 33,341 మంది ఉన్నారు. 2016 పునర్వ్యవస్థీకరణకు ముందు ఇది అవిభక్త వరంగల్ జిల్లాలో ఉండేది. పునర్వ్యవస్థీకరణలో వరంగల్ గ్రామీణ జిల్లాలో చేరిన ఈ మండలం, 2021 లో జిల్లా పేరును మార్చినపుడు వరంగల్ జిల్లాలో భాగమైంది. ప్రస్తుతం ఈ మండలం నర్సంపేట రెవెన్యూ డివిజనులో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది.ఈ మండలంలో 16 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 127 చ.కి.మీ. కాగా, జనాభా 76,637. జనాభాలో పురుషులు 38,628 కాగా, స్త్రీల సంఖ్య 38,009. మండలంలో 19,683 గృహాలున్నాయి.
పర్యాటకం

వరంగల్ జిల్లాలో నర్సంపేట్ డివిజన్ లోనే పర్యాటకం ప్రధానంగా ఉంది. నర్సంపేట్ టౌన్ నుండి 9 కిలోమీటర్ల దూరంలో పాకాల సరస్సు, అభయారణ్యం ఉంది. పాకాల అందచందాలు చూసేందుకు రెండు కన్నులు చాలవు. ప్రపంచంలోనే 8వ, భారతదేశంలో 2వ కాలుష్య రహిత సరస్సు పాకాల. తెలంగాణ రాష్త్ర ప్రభుత్వం ఇటీవల బోటింగ్ సదుపాయాన్ని అందుబాటులోకి తెచ్చింది. పాకాల సరస్సు కారణంగా నర్సంపేట్ ప్రాంతాన్ని ధాణ్యాగారంగా పిలుస్తారు. పాకాల సరస్సు ఆయకట్టు సూమారు 30వేలు ఎకరాలు. నిత్యం వందలాది మంది పర్యాటకులతో పాఖాల ఎప్పుడు కిక్కిరిసిపోతుంది. పాకాల అభయారణ్యం విస్తీర్ణం సుమారు 830చ.కి.మీ. ఉంది. అంటే ఇటు నర్సంపేట్ (వరంగల్ రూరల్) జిల్లాతో పాటు మహబూబబాద్, భద్రాద్రికొత్తగూడ జిల్లాల్లో కూడ ఉంది. అదే విదంగా మాధన్నపేట చెరువు కూడ ఈ ప్రాంతానికి ఆదరువే. ఈ చెరువు కింద 10వేల ఎకరాల ఆయకట్టు ఉంది. మాధన్నపేట చెరువును తెలంగాణ సర్కారు మిని ట్యాంక్ బండ్ గా గుర్తించింది. ఇప్పటికే పనులను కూడ ప్రారంభించారు. నర్సంపేట్-వరంగల్ రహదారి పై కొమ్మాల దేవస్థానం ఉంది. ఇక్కడ శ్రీ లక్ష్మీనరసింహస్వామి కొలువుదీరారు. ఈ ఆలయం గీసుకొండ మండల పరిధిలోకి వెళ్ళినప్పటికిని నర్సంపేట్ డివిజన్ కు చెందిన భక్తులకి రెండవ పెద్ద దేవాలయంగా ఉంటుంది.
రవాణా వ్యవస్థ

నర్సంపేట్ నుండి అనేక ప్రాంతాలకి రోడ్డు మార్గం ఉంది. వరంగల్ 36 కి.మీ, హైదరాబాద్ 185 కి.మీ దూరంలో ఉంది.
మండలం లోని గ్రామాలు

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
రెవెన్యూ గ్రామాలు

# కమ్మపల్లి
# భాంజీపేట్
# ఇటికలపల్లి (నర్సంపేట)
# ముత్తోజీపేట్
# మాదన్నపేట్
# రామవరం
# లక్నేపల్లి
# మహేశ్వరం
#నర్సంపేట
# పస్పునూర్
# సర్వాపూర్
#రాజుపేట్
# మక్దూంపురం
# గురిజాల

గమనిక:నిర్జన గ్రామం ఒకటి పరిగణనలోకి తీసుకోలేదు. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 127 చ.కి.మీ. కాగా, జనాభా 76,637. జనాభాలో పురుషులు 38,628 కాగా, స్త్రీల సంఖ్య 38,009. మండలంలో 19,683 గృహాలున్నాయి.
మూలాలు


వెలుపలిలింకులు
చెన్నారావుపేట మండలం

చెన్నారావుపేట మండలం, తెలంగాణ రాష్ట్రం, వరంగల్ జిల్లాకు చెందిన మండలం ఇది సమీప పట్టణమైన వరంగల్ నుండి 42 కి. మీ. దూరంలో ఉంది. 2016 పునర్వ్యవస్థీకరణకు ముందు ఇది అవిభక్త వరంగల్ జిల్లాలో ఉండేది. పునర్వ్యవస్థీకరణలో వరంగల్ గ్రామీణ జిల్లాలో చేరిన ఈ మండలం, 2021 లో జిల్లా పేరును మార్చినపుడు వరంగల్ జిల్లాలో భాగమైంది. ప్రస్తుతం ఈ మండలం నర్సంపేట రెవెన్యూ డివిజనులో భాగం. పునర్వ్యవస్థీకరణకు ముందు ఇది వరంగల్ డివిజనులో ఉండేది.ఈ మండలంలో 11 రెవెన్యూ గ్రామాలు ఉన్నాయి. నిర్జన గ్రామాలు లేవు.
మండల జనాభా

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011భారత జనగణన గణాంకాల ప్రకారం - మొత్తం 53,013 - పురుషులు 26,747 - స్త్రీలు 26,266. 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 100 చ.కి.మీ. కాగా, జనాభా 41,260. జనాభాలో పురుషులు 20,798 కాగా, స్త్రీల సంఖ్య 20,462. మండలంలో 10,715 గృహాలున్నాయి.
మండలంలోని రెవెన్యూ గ్రామాలు

# లింగాపురం
# అక్కలచేడు
# కోనాపురం
#చెన్నారావుపేట
# ఉప్పరపల్లి
# జల్లి
#అమీనాబాద్
# లింగగిరి
# ఎల్లాయిగూడెం
# తిమ్మరాయునిపహాడ్
# పాపయ్యపేట
మూలాలు
వెలుపలి లింకులు
చిట్యాల మండలం (జయశంకర్ భూపాలపల్లి జిల్లా)

చిట్యాల మండలం, తెలంగాణ రాష్ట్రంలోని జయశంకర్ భూపాలపల్లి జిల్లాకు చెందిన మండలం.
ఇది సమీప పట్టణమైన వరంగల్ నుండి 56 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లాలో ఉండేది. ప్రస్తుతం ఈ మండలం భూపాలపల్లి రెవెన్యూ డివిజనులో భాగం. పునర్వ్యవస్థీకరణకు ముందు ఇది ములుగు డివిజనులో ఉండేది.ఈ మండలంలో 16 రెవెన్యూ గ్రామాలు ఉన్నాయి. మండల కేంద్రం చిట్యాల.
మండల జనాభా

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం - మొత్తం 61,813 - పురుషులు 30,518 - స్త్రీలు 31,295.పిన్ కోడ్: 506356.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 211 చ.కి.మీ. కాగా, జనాభా 37,314. జనాభాలో పురుషులు 18,307 కాగా, స్త్రీల సంఖ్య 19,007. మండలంలో 9,784 గృహాలున్నాయి.
వరంగల్ నుండి జయశంకర్ జిల్లాకు మార్పు

లోగడ చిట్యాల మండలం వరంగల్ జిల్లా పరిదిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా చిట్యాల మండలాన్ని(1+15) పదహారు గ్రామాలుతో కొత్తగా ఏర్పడిన జయశంకర్ (భూపాలపల్లి) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది..
మండలం లోని గ్రామాలు
రెవెన్యూ గ్రామాలు

# కాల్వపల్లి
# గిద్దెముత్తారం
# వెంచెరామి
# చెయిన్‌పాక
# నవాబ్‌పేట్
# కైలాపూర్
# నాయినిపాక
# వోడ్తల
# జాదలపేట్
# తిర్మలాపూర్
#చిట్యాల్
# జూకల్
# చల్లగరిగె
# ముచినిపర్తి
# గోపాల్పూర్
# దూత్‌పల్లి
మూలాలు


బయటి లింకులు
ఘనపూర్ మండలం (జయశంకర్ జిల్లా)

ఘనపూర్ మండలం, తెలంగాణ రాష్ట్రం, జయశంకర్ భూపాలపల్లి జిల్లాకు చెందిన మండల కేంద్రం.
ఇది సమీప పట్టణమైన వరంగల్ నుండి 57 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం భూపాలపల్లి రెవెన్యూ డివిజనులో భాగం. పునర్వ్యవస్థీకరణకు ముందు ఇది ములుగు డివిజనులో ఉండేది.ఈ మండలంలో 9 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం. మండల కేంద్రం ఘనపూర్
గణాంకాలు

thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం మండల జనాభా - మొత్తం 35,952 - పురుషులు 17,837 - స్త్రీలు 18,115.పిన్ కోడ్: 506345.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 137 చ.కి.మీ. కాగా, జనాభా 35,952. జనాభాలో పురుషులు 17,837 కాగా, స్త్రీల సంఖ్య 18,115. మండలంలో 9,914 గృహాలున్నాయి.
వరంగల్ జిల్లా నుండి జయశంకర్ జిల్లాకు మార్పు.

2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా ఘనపూర్ (ములుగు) మండలాన్ని (1+8) తొమ్మిది గ్రామాలుతో కొత్తగా ఏర్పడిన జయశంకర్ (భూపాలపల్లి) జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది..
మండలం లోని గ్రామాలు
రెవెన్యూ గ్రామాలు

# చెల్పూర్
# ధర్మారావుపేట్
# కర్కపల్లి
# బుర్రకాయలగూడెం
#మైలారం
# బుద్ధారం
# ఘనపూర్
# కొండాపూర్

గమనిక:నిర్జన గ్రామం ఒకటి పరిగణనలోకి తీసుకోలేదు
మూలాలు


బయటి లింకులు